钦定古今图书集成/理学汇编/文学典/第241卷 > 《唐铙歌鼓吹曲十二篇序》柳宗元
## 钦定古今图书集成/理学汇编/文学典/第241卷 > 《唐铙歌鼓吹曲十二篇序》柳宗元

“负罪。”臣宗元言：“臣幸以罪居永州，受食府廪，窃活性
命，得视息无治事时。恐惧小闲，又盗取古书文句，聊
以自娱。”伏惟汉、魏以来，代有铙歌鼓吹词，唯唐独无
有。臣为郎时，以太常联礼部，尝闻鼓吹署有戎乐，词
独不列。今又考汉曲十二篇，魏曲十四篇，晋曲十六
篇。汉歌词不明纪功德，魏、晋歌功德具。今臣窃取晋、
魏义，用汉篇数，为唐《铙歌鼓吹曲》十二篇，纪高祖、太
宗功能之神奇，因以知取天下之勤劳，命将用师之
艰难。每有戎事，治兵振旅，幸歌臣词以为容，且得大
戒，宜敬而不害。臣沦弃即死，言与不言，其罪等耳。犹
冀能言，有益国事，不敢效怨怼默已。谨冒死上。